
Αρ 


. Φύλλου 2334 


ΑΠΟΦΑΣΕΙΣ 

Αριθμ. 826/72508 

Πρόγραμμα για τη βελτίωση των γενικών συν¬ 
θηκών παραγωγής και εμπορίας των προϊόντων 
της μελισσοκομίας για τα έτη 2017 και 2018, σε 
εφαρμογή του Κανονισμού (ΕΕ) αριθ. 1308/2013 
(ΕΕ I 347, 20.12.2013, ο. 671). 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α)Των άρθρων 13 έως 29 του ν. 2637/1998 «Σύσταση 
Οργανισμού Πιστοποίησης Λογαριασμών, Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων, Οργανισμού Πιστοποίησης 
και Επίβλεψης Γεωργικών Προϊόντων, Γενικών Διευθύν¬ 
σεων και θέσεων προσωπικού στο Υπουργείο Γεωργίας 
και «Εταιρείας Αξιοποίησης Αγροτικής Γης» Α.Ε. και άλλες 
διατάξεις» (Α7200), όπως ισχύουν. 

β) Τηςπαρ. 1 του άρθρου 29 του ν. 3147/2003 «Ρύθμι¬ 
ση θεμάτων αγροτικής γης, επίλυση ζητημάτων αποκα- 
τασταθέντων και αποκαθισταμένων κτηνοτροφών και 
άλλες διατάξεις» (Α'/135). 

γ)Της περ. α' της παρ. 2 του άρθρου 62 του ν. 4235/2014 
«Διοικητικά μέτρα, διαδικασίες και κυρώσεις στην εφαρ¬ 
μογή της ενωσιακής και εθνικής νομοθεσίας στους το¬ 
μείς των τροφίμων, των ζωοτροφών και της υγείας και 
προστασίας των ζώων και άλλες διατάξεις αρμοδιότητας 
του Υπουργείου Αγροτικής Ανάπτυξης και Τροφίμων» 
(Α'/32), όπως η παρ. 2 τροποποιήθηκε με την παράγραφο 
2 του άρθρου 46 του ν. 4384/2016 (Α'/78). 

δ) Των άρθρων 20, 66, 67, 68 και 77 του ν. 4270/2014 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011 /85/ΕΕ) - δημόσιο λογιστικό 
και άλλες διατάξεις» (Α'/143), όπως έχουν τροποποιηθεί 
και ισχύουν. 

ε)Του π.δ. 80/2016 «Ανάληψη υποχρεώσεων από τους 
Διατάκτες» (Α7145), όπως έχει τροποποιηθεί και ισχύει. 

στ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, όπως κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα κυβερνητικά 
όργανα» (Α798). 


2. Τους Κανονισμούς: 

α) (ΕΕ) αριθ. 1306/2013 του Ευρωπαϊκού Κοινοβουλίου 
και του Συμβουλίου, της 17ης Δεκεμβρίου 2013, σχετικά 
με τη χρηματοδότηση, τη διαχείριση και την παρακο¬ 
λούθηση της κοινής γεωργικής πολιτικής και την κατάρ¬ 
γηση των κανονισμών (ΕΟΚ) αριθ. 352/1978, (ΕΚ) αριθ. 
165/1994, (ΕΚ) αριθ. 2799/1998, (ΕΚ) αριθ. 814/2000, (ΕΚ) 
αριθ. 1290/2005 και (ΕΚ) αριθ. 485/2008 του Συμβουλίου 
(ΕΕ Ε 347,20.12.2013, σ. 549), όπωςτροποποιήθηκε και ισχύει. 

β) (ΕΕ) αριθ. 1308/2013 του Ευρωπαϊκού Κοινοβουλίου 
και του Συμβουλίου, της 17ης Δεκεμβρίου 2013, για τη 
θέσπιση κοινής οργάνωσης των αγορών γεωργικών προ¬ 
ϊόντων και την κατάργηση των κανονισμών (ΕΟΚ) αριθ. 
922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) 
αριθ. 1234/2007 του Συμβουλίου (ΕΕ ί 347,20.12.2013, 
σ. 671), όπωςτροποποιήθηκε και ισχύει. 

γ) Κατ' εξουσιοδότηση Κανονισμό (ΕΕ) 2015/1366 
της Επιτροπής, της 11 ης Μάίου 2015, για τη συμπλή¬ 
ρωση του κανονισμού (ΕΚ) αριθ. 1308/2013 του Ευρω¬ 
παϊκού Κοινοβουλίου και του Συμβουλίου όσον αφορά 
τις ενισχύσεις στον τομέα της μελισσοκομίας (ΕΕ Ε 211, 
8.8.2015, σ. 3). 

δ) Εκτελεστικό Κανονισμό (ΕΕ) 2015/1368 της Επιτρο¬ 
πής, της 6ης Αυγούστου 2015, για τη θέσπιση κανόνων 
εφαρμογής του κανονισμού (ΕΕ) αριθ. 1308/2013 του 
Ευρωπαϊκού Κοινοβουλίου και του Συμβουλίου όσον 
αφορά τις ενισχύσεις στον τομέα της μελισσοκομίας (ΕΕ 
Ε 211,8.8.2015, σ. 9). 

3. Την εκτελεστική απόφαση (ΕΕ) 2016/1102 της Επι¬ 
τροπής, της 5ης Ιουλίου 2016, που κοινοποιήθηκε με 
τον αριθ. (1(2016) 4133, σχετικά με την έγκριση των εθνι¬ 
κών προγραμμάτων για τη βελτίωση της παραγωγής και 
εμπορίας μελισσοκομικών προϊόντων που υποβάλλουν 
τα κράτη μέλη σύμφωνα με τον κανονισμό (ΕΕ) αριθ. 
1308/2013 του Ευρωπαϊκού Κοινοβουλίου και του Συμ¬ 
βουλίου (ΕΕ Ε 182, 7.7.2016, σ. 55). 

4. Την αριθ. Υ200/21-11-2016 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Ιωάννη 
Τσιρώνη» (Β73755/21.11.2016). 

5. Την αριθ. Υ29/8.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρω¬ 
τή Υπουργό Οικονομικών Γεώργιο Χουλιαράκη» (Β7 
2168/9.10.2015). 

6. Την αριθ. 2/71871/ΔΠΓΚ/3.10.2016 απόφαση του 
Αναπληρωτή Υπουργού Οικονομικών για την έγκριση 
ανάληψης υποχρέωσης συνολικού ποσού επτά εκατομμυ¬ 
ρίων τριακοσίων εξήντα πέντε χιλιάδων ευρώ (7.365.000 
ευρώ) για τα έτη 2017 και 2018 (2017: 3682.500 € και 
2018: 3.682.500€) σε βάρος της πίστωσης του ΚΑΕ 5423 
«Δαπάνες Προγραμμάτων Χρηματοδοτούμενων από το 
Ευρωπαϊκό ΓεωργικόΤαμείο Εγγυήσεων»του ειδικού φο¬ 
ρέα 110 του προϋπολογισμού εξόδων του Υπουργείου 
Αγροτικής Ανάπτυξης και Τροφίμων για την υλοποίηση 
του συγχρηματοδοτούμενου από την Ε.Ε. προγράμματος 
«Βελτίωση των συνθηκών παραγωγής και εμπορίας των 
προϊόντων της μελισσοκομίας» (ΑΔΑ: ΨΚ3ΗΗ-1Ρ3). 

7. Την αριθ. 21/850/25.1.2017 απόφαση του Υπουργού 
Αγροτικής Ανάπτυξης και Τροφίμων με την οποία εγκρί- 
νεται η δέσμευση πίστωσης ποσού ύψους τριών εκατομ¬ 
μυρίων εξακοσίων ογδόντα δύο χιλιάδων πεντακοσίων 
ευρώ (3.682.500 €) για την πληρωμή ισόποσης δαπάνης 
σε βάρος της πίστωσης του Προϋπολογισμού εξόδων του 
Υπουργείου Αγροτικής Ανάπτυξης και Τροφίμων, Ειδικός 
φορέας 29 -110. - Κ.Α.Ε 5423-οικ. έτους 2017 για την υλο¬ 
ποίηση του προγράμματος «Βελτίωση των συνθηκών πα¬ 
ραγωγής και εμπορίας των προϊόντων της μελισσοκομίας» 
για το 2017, η οποία καταχωρήθηκε με α/α 2742/2017 στο 
Βιβλίο Εγκρίσεων και Εντολών Πληρωμής της Γενικής Δι¬ 
εύθυνσης Οικονομικών Υπηρεσιών του Υπουργείου Αγρο¬ 
τικής Ανάπτυξης καιΤροφίμων (ΑΔΑ: 7ΖΟΣ4653ΠΓ-ΤΥΘ). 

8. Το αριθμ. 215-378/100335/30.3.2017 έγγραφο του 
Νομικού Συμβουλίου του Κράτους (Ειδικό Γραφείο Κοι¬ 
νοτικού Δικαίου στο Υπουργείο Αγροτικής Ανάπτυξης 
καιΤροφίμων) με θέμα «Εγκεκριμένο Μελισσοκομικό 
Πρόγραμμα 2017 - 2019. Σχέδιο κοινή υπουργική από¬ 
φαση για τη θέσπιση συμπληρωματικών μέτρων. Μισθο¬ 
δοσία εποπτών μελισσοκομίας. Επιλεξιμότητα δικαιού¬ 
χων του προγράμματος». 

9. Την αριθ. 57/19699/20.2.2017 εισήγηση της Γενι¬ 
κής Διεύθυνσης Οικονομικών Υπηρεσιών του Υπουρ¬ 
γείου Αγροτικής Ανάπτυξης καιΤροφίμων, σύμφωνα με 
το άρθρο 24 παρ. 5 περ. ε' του ν. 4270/2014 (Α7143), 
όπως αντικαταστάθηκε με την παρ. 6 του άρθρου 10 
του 4337/2015 (Α'/129). 

10. Το αριθ. 26825/21.3.2017 έγγραφο του 
Ο.Π.Ε.Κ.Ε.Π.Ε.. 

11. Την με αριθ. πρωτ. 468/38663/4.4.2017 εισήγηση 
της Διεύθυνσης Κτηνοτροφικών Υποδομών και Μετα¬ 
ποίησης Ζωικών Προϊόντων του Υπουργείου Αγροτικής 
Ανάπτυξης καιΤροφίμων. 

12. Το γεγονός ότι από τις διατάξεις της παρούσας από¬ 
φασης προκαλείται για τα έτη 2017 και 2018, δαπάνη σε 
βάρος του κρατικού προϋπολογισμού ύψους 14.630.000 
ΕΥΡΩ, η οποία κατά το ποσό των 7.265.000 ΕΥΡΩ βα¬ 
ρύνει τον προϋπολογισμό του ΕΛΕΓΕΠ (ΚΑ 4324) και θα 
καλυφθεί με κοινοτική χρηματοδότηση. Το υπόλοιπο 
ποσό ύψους 7.365.000 ΕΥΡΩ βαρύνει την πίστωση του 
προϋπολογισμού εξόδων του Υπουργείου Αγροτικής 
Ανάπτυξης καιΤροφίμων Ε.Φ. 29-110 ΚΑΕ 5423 οικονο¬ 
μικών ετών 2017 και 2018 και αναλύεται σε 3.682.500 € 
για το οικονομικό έτος 2017 και 3.682.500 € για το οικο¬ 
νομικό έτος 2018, αποφασίζουμε: 


Άρθρο 1 

Σκοπός 

Σκοπός της απόφασης αυτής είναι η θέσπιση των ανα¬ 
γκαίων συμπληρωματικών μέτρων για την εφαρμογή των 
άρθρων 55 έως 57 του Κανονισμού (ΕΕ) αριθ. 1308/2013, 
της παρ. 1 του άρθρου 6 και των άρθρων 8 και 9 του Εκτε¬ 
λεστικού Κανονισμού (ΕΕ) 2015/1368 και του άρθρου 5 
του κατ'εξουσιοδότηση Κανονισμού (ΕΕ) 2015/1366 όσον 
αφορά στην υλοποίηση των μέτρων και επιμέρους δρά¬ 
σεων του μελισσοκομικού προγράμματος της χώρας για 
τη βελτίωση των γενικών συνθηκών παραγωγής και εμπο¬ 
ρίας των προϊόντων μελισσοκομίας για τα έτη εφαρμογής 
2017 και 2018 (στο εξής «μελισσοκομικό πρόγραμμα»), 
όπως το πρόγραμμα αυτό εγκρίθηκε για την τριετία 2017 — 
2019 με την Εκτελεστική Απόφαση (ΕΕ) αριθ. 2016/1102 
της Ευρωπαϊκής Επιτροπής (ΕΕ 1182,7.7.2016, σ. 55). 

Άρθρο 2 

Περίοδος εφαρμογής 

1. Η περίοδος εφαρμογής του μελισσοκομικού προ¬ 
γράμματος για τα μελισσοκομικό έτη 2017 και 2018 δι- 
αρκεί από 1/8/2016 έως 31/7/2018. 

2. Τα μέτρα και οι επιμέρους δράσειςτου μελισσοκομικού 
προγράμματος υλοποιούνται εντός κάθε μελισσοκομικού 
έτους, το οποίο ορίζεται ως το χρονικό διάστημα δώδεκα 
(12) διαδοχικών μηνών από 1 Αυγούστου έως 31 Ιουλίου. 

Άρθρο 3 

Περιγραφή των μέτρων και δράσεων 

του προγράμματος 

Για το εγκεκριμένο με την Εκτελεστική Απόφαση (ΕΕ) 
2016/1102 της Ευρωπαϊκής Επιτροπής πρόγραμμα θα 
υλοποιηθούν τα παρακάτω μέτρα και επιμέρους δράσεις: 

α) Ιο ΜΕΤΡΟ:Τεχνική βοήθεια προς μελισσοκόμους 
και οργανώσεις μελισσοκόμων. 

Το μέτρο περιλαμβάνει τις εξής δράσεις: 

αα) Δράση 1.1: Λειτουργία Κέντρων Μελισσοκομίας. 

Τα Κέντρα Μελισσοκομίας καλύπτουν χωροταξικά όλα 
τα γεωγραφικά διαμερίσματα της χώρας και αποτελούν 
το σύνδεσμο μεταξύ του Υπουργείου Αγροτικής Ανά¬ 
πτυξης καιΤροφίμων και των φορέων που εμπλέκονται 
στην εφαρμογή του προγράμματος. 

Το εξειδικευμένο επιστημονικό προσωπικό των Κέ¬ 
ντρων Μελισσοκομίας παρέχει συμβουλές και πρακτική 
βοήθεια στους μελισσοκόμους σε θέματα που τους απα¬ 
σχολούν, με σκοπό την βελτίωση της ποιότητας και εμπο¬ 
ρίας των προϊόντων κυψέλης και συνεργάζεται τόσο με 
τις αρμόδιες υπηρεσίεςτου Υπουργείου Αγροτικής Ανά¬ 
πτυξης καιΤροφίμων όσον αφορά την παρακολούθηση 
της υλοποίησης των δράσεων του προγράμματος, όσο 
και με τις Περιφερειακές Ενότητες, τα Πανεπιστήμια και 
τους Συλλογικούς Φορείς των μελισσοκόμων. 

Το μελισσοκομικό πρόγραμμα δεν επιβαρύνεται με 
διοικητικές δαπάνες και έξοδα προσωπικού των φορέων. 
Τα έξοδα των κέντρων Μελισσοκομίας περιλαμβάνουν 
ιδίως δαπάνες για μετακινήσεις, συμβουλευτικές υπηρε¬ 
σίες, ενημέρωση και εκπαίδευση των μελισσοκόμων από 

εξειδικευμένο επιστημονικό προσωπικό και δαπάνες για 
την τεχνική στήριξη των μελισσοκόμων με εκτύπωση 
ενημερωτικών εντύπων. 

ββ) Δράση 1.2: Ηλεκτρονικό Δίκτυο Μελισσοκομίας - 
ΜθΙίηθΐ. Κάλυψη δαπανών λειτουργίας του Ηλεκτρο¬ 
νικού Δικτύου Μελισσοκομίας, Ηΐΐρ://νννννν.ιτ)θΙίηθΐ. 9 ΐ'. 

Η εισαγωγή στοιχείων, ιδίως άρθρα σχετικά με τη με¬ 
λισσοκομία, μελέτες, αποτελέσματα ερευνητικών προ¬ 
γραμμάτων και σχετικές υπουργικές αποφάσεις πραγμα¬ 
τοποιούνται σε συνεργασία με τις αρμόδιες υπηρεσίες 
του Υπουργείου Αγροτικής Ανάπτυξης και Τροφίμων. 

Παράλληλα, η ηλεκτρονική βάση δεδομένων χρησι¬ 
μοποιείται για την επεξεργασία των στοιχείων των επι- 
μέρους δράσεων του μελισσοκομικού προγράμματος. 

γγ) Δράση Ί .3: Εκπαιδεύσεις - Έντυπα. 

Η δράση περιλαμβάνει δαπάνες για την εκπαίδευση 
των μελισσοκόμων της χώρας σε συγκεκριμένα πρακτικά 
ή τεχνικά θέματα, καθώς και δαπάνες έκδοσης έντυπου 
ενημερωτικού υλικού. 

δδ) Δράση 1.4: Στήριξη της προώθησης του μελιού και 
των λοιπών προϊόντων της κυψέλης. 

Η δράση περιλαμβάνει κάλυψη δαπανών για τη δι¬ 
οργάνωση ημερίδων και εκθέσεων ή τη συμμετοχή σε 
αυτές, δαπάνες για την υλοποίηση δραστηριοτήτων που 
έχουν στόχο να αναδείξουν την ποιότητα του ελληνι¬ 
κού μελιού και των λοιπών προϊόντων κυψέλης, καθώς 
επίσης, δαπάνες για την επιμέλεια και την έκδοση ενη¬ 
μερωτικών φυλλαδίων μελισσοκομικού περιεχομένου. 

β) 2ο ΜΕΤΡΟ: Καταπολέμηση των εισβολών στις κυ¬ 
ψέλες και των ασθενειών. 

Το μέτρο περιλαμβάνει την εξής δράση: 

Δράση 2.1: Εχθροί και Ασθένειες Μελισσών. 

Η δράση περιλαμβάνει δαπάνεςγιατηνπρόληψη καιτην 
αντιμετώπιση εισβολών στις κυψέλες, καθώς καιτην αγορά 
εγκεκριμένων φαρμάκων για την καταπολέμησή τους. 

γ) 3ο ΜΕΤΡΟ: Εξορθολογισμός της εποχιακής μετα¬ 
κίνησης. 

Το μέτρο περιλαμβάνει τις εξής δράσεις: 

αα) Δράση 3.1: Εξοπλισμός για τη διευκόλυνση των 
μετακινήσεων. 

Η δράση περιλαμβάνει δαπάνες για την αντικατάσταση 
των παλαιών και φθαρμένων κυψελών με νέες, προς διευ¬ 
κόλυνση των μετακινήσεων με σκοπό την ορθολογική εκ¬ 
μετάλλευση της ανθοφορίας και των μελιτοεκκρίσεων για 
την ποιοτική και ποσοτική βελτίωση της παραγωγής αμιγών 
(μονοανθικών) τύπων μελιού.Το ποσοστό αντικατάστασης 
των παλαιών και φθαρμένων κυψελών ανέρχεται μέχρι και 
στο 10% των κατεχόμενων κυψελών ανά μελισσοκόμο. 

ββ) Δράση 3.2: Οικονομική στήριξη της νομαδικής 
μελισσοκομίας. 

Η δράση αφορά στην οικονομική ενίσχυση των επαγ- 
γελματιών μελισσοκόμων για την κάλυψη μέρους των 
δαπανών μετακίνησης των μελισσοσμηνών τους, με 
σκοπό την εκμετάλλευση των ανθοφοριών και των με- 
λιτοεκκρίσεων. 

δ) 4ο ΜΕΤΡΟ: Μέτρα στήριξης των εργαστηρίων ανά¬ 
λυσης προϊόντων μελισσοκομίας με στόχο τη διευκόλυν¬ 
ση των μελισσοκόμων στην εμπορία και την αναβάθμιση 
της αξίας των προϊόντων. 


Το μέτρο περιλαμβάνει τις εξής δράσεις: 
αα) Δράση 4.1: Αναλύσεις μελιού και λοιπών προϊό¬ 
ντων κυψέλης. 

Η δράση περιλαμβάνει δαπάνες για την πραγματοποίη¬ 
ση αναλύσεων σε διαπιστευμένα εργαστήρια δειγμάτων 
ελληνικού μελιού και λοιπών προϊόντων κυψέλης του Μέ¬ 
ρους XXII του Παραρτήματος I του Κανονισμού (ΕΕ) αριθ. 
1308/2013, με σκοπό την αναβάθμιση της αξίας των μελισ¬ 
σοκομιών προϊόντων και διευκόλυνση της εμπορίας τους. 

ββ) Δράση 4.2: Στήριξη ίδρυσης και λειτουργίας ερ¬ 
γαστηρίων ανάλυσης μελιού και λοιπών προϊόντων 
κυψέλης. 

Η δράση περιλαμβάνει δαπάνες για την ίδρυση και 
λειτουργία εργαστηρίων ανάλυσης μελιού και λοιπών 
προϊόντων κυψέλης, με σκοπό τη διευκόλυνση των με- 
λισσοκόμων στην εμπορία και την αναβάθμιση της αξίας 
των μελισσοκομικών προϊόντων. 

ε) 6ο ΜΕΤΡΟ: Συνεργασία με ειδικευμένους φορείς για 
την υλοποίηση προγραμμάτων εφαρμοσμένης έρευνας 
στον τομέα της μελισσοκομίας και των μελισσοκομικών 
προϊόντων. 

Το μέτρο περιλαμβάνει την εξής δράση: 

Δράση 6.1: Εφαρμοσμένη έρευνα. 

Η δράση περιλαμβάνει δαπάνες για την ενίσχυση 
ερευνητικών φορέων για την υλοποίηση προγραμμά¬ 
των εφαρμοσμένης έρευνας, με σκοπό την βελτίωση της 
ποιότητας και της εμπορίας του μελιού και των λοιπών 
προϊόντων της κυψέλης, την καταπολέμηση ασθενειών 
και εχθρών των μελισσών και τη γενικότερη βελτίω¬ 
ση της μελισσοκομικής πρακτικής. Η αξιολόγηση των 
αποτελεσμάτων στην εφαρμοσμένη έρευνα γίνεται με 
ειδικούς δείκτες απόδοσης. Ειδικότερα, οι ερευνητικοί 
φορείς οφείλουν να παρουσιάσουν στο τέλος του προ¬ 
γράμματος συγκεκριμένα αποτελέσματα που αποδεικνύ- 
ουν ότι η έρευνα ωφέλησε τον τομέα της μελισσοκομίας. 

Τα θεματικά πεδία εφαρμοσμένης έρευνας στο πλαίσιο 
του μελισσοκομικού προγράμματος είναι: 

αα) Διαφύλαξη και γενετική βελτίωση επιλεγμένων 
ελληνικών πληθυσμών μελισσών, όσον αφορά τις επι¬ 
δόσεις και την ανθεκτικότητα τους, 
ββ) Μελέτη, διαχείριση και αντιμετώπιση εχθρών και 
ασθενειών μελισσών, 

γγ) Βιολογικές δράσεις των προϊόντων μέλισσας, 
δδ) Χρήση προϊόντων μελισσοκομίας σε καινοτόμα 
προϊόντα τροφίμων, 

εε) Μελέτη του αμιγούς χαρακτήρα ελληνικών μελιών 
με συνδυασμό των μικροσκοπικών, φυσικοχημικών και 
οργανοληπτικών χαρακτηριστικών τους, 
στστ) Καταγραφή μελισσοκομικών φυτών, μελέτη δι¬ 
άρκειας ανθοφορίας και προσφορά τους στις μέλισσες, 
ζζ) Διερεύνηση της επίδοσης μελισσιών σε διάφορες 
ζώνες και περιοχές της Ελλάδας, 
ηη) Τοξικότητα μελισσοφαρμάκων στις μέλισσες, 
θθ) Ανθεκτικότητα στα χημικά σκευάσματα και εναλ¬ 
λακτικοί τρόποι αντιμετώπισης της βαρρόα, 
ιι) Πρόγραμμα επιτήρησης και προστασίαςτης ελληνικής 
μελισσοκομίας από το μικρό σκαθάρι (ΑθϊΝπβ ΐυιηίάΒ). 

στ) 8ο ΜΕΤΡΟ: Βελτίωση της ποιότητας των προϊόντων 
με σκοπό την καλύτερη αξιοποίηση των προϊόντων στην 
αγορά. 

Το μέτρο περιλαμβάνει την εξής δράση: 

Δράση 8.1: Αναγνώριση μελιού και άλλων μελισσοκομικών προϊόντων ως Προϊόν Προστατευόμενης Ονομασίας 
Προέλευσης (ΠΟΠ) ή Προστατευόμενης Γεωγραφικής Ένδειξης (ΠΓΕ) ή Ιδιότυπο Παραδοσιακό Προϊόν (ΙΠΠ). 

Η δράση περιλαμβάνει δαπάνες για τη σύνταξη και την υποβολή του φακέλου για την αναγνώριση του μελιού 
και των λοιπών μελισσοκομικών προϊόντων ως προϊόντων ΠΟΠ - ΠΓΕ - ΙΠΠ. 

Άρθρο 4 

Χρηματοδότηση του μελισσοκομικού 
προγράμματος 

Ι.Το ύψος της χρηματοδότησης για το συνολικό χρονικό διάστημα που καλύπτεται απάτην παρούσα ανέρχεται 
στο ποσό των δεκατεσσάρων εκατομμυρίων πεντακοσίων τριάντα χιλιάδων ευρώ (14.530.000 ευρώ). 

2. Το 50% της παραπάνω δαπάνης και μέχρι του ποσού των επτά εκατομμυρίων διακοσίων εξήντα πέντε χιλιάδων 
ευρώ (7.265.000 ευρώ) βαρύνει τον ΚΑ 4324 του Ευρωπαϊκού Γεωργικού Ταμείου Εγγυήσεων, ενώ το υπόλοιπο 
50% της δαπάνης και μέχρι του ποσού των επτά εκατομμυρίων διακοσίων εξήντα πέντε χιλιάδων ευρώ (7.265.000 
ευρώ) βαρύνει τον Τακτικό Προϋπολογισμό του Υπουργείου Αγροτικής Ανάπτυξης και Τροφίμων και θα καλυφθεί 
από τον Κ.Α.Ε. 5423 Φ.29/110. 


3. Το ποσό των 14.530.000 ευρώ αναλύεται ανά έτος στον παρακάτω πίνακα: 


Μέτρα και Επιμέρους Δράσεις 

Δαπάνη ανά έτος (€) 

2017 

2018 

1 0 Μέτρο 

1.1 Λειτουργία Κέντρων Μελισσοκομίας 

1.200.000 

1.200.000 

1.2 Ηλεκτρονικό Δίκτυο Μελισσοκομίας 

15.000 

15.000 

1.3 Εκπαιδεύσεις - Έντυπα 

120.000 

120.000 

1.4 Στήριξη της προώθησης του μελιού και των άλλων προϊόντων της 
κυψέλης 

60.000 

60.000 

Προβλεπόμενη δαπάνη 1 ου Μέτρου 

1.395.000 

1.395.000 

2° Μέτρο 

2.1 Εχθροί και Ασθένειες Μελισσών (π.χ. Βαρροϊκή ακαρίαση, κλπ) 

800.000 

800.000 

Προβλεπόμενη δαπάνη 2 ου Μέτρου 

800.000 

800.000 

3° Μέτρο 



3.1 Εξοπλισμός για τη διευκόλυνση των μετακινήσεων 

1.690.000 

1.690.000 

3.2 Οικονομική Στήριξη της νομαδικής μελισσοκομίας 

2.950.000 

2.950.000 

Προβλεπόμενη δαπάνη 3 ου Μέτρου 

4.640.000 

4.640.000 

4° Μέτρο 

4.1 Αναλύσεις μελιού 

200.000 

200.000 

4.2 Στήριξη ίδρυσης και λειτουργίας εργαστηρίων ανάλυσης μελιού 

60.000 

60.000 

Προβλεπόμενη δαπάνη 4 ου Μέτρου 

260.000 

260.000 

6° Μέτρο 



6.1 Εφαρμοσμένη έρευνα 

120.000 

120.000 

Προβλεπόμενη δαπάνη 6 ου Μέτρου 

120.000 

120.000 

8° Μέτρο 


8.1 Αναγνώριση μελιού και άλλων μελισσοκομικών προϊόντων ως ΠΟΠ, 
ΠΓΕ, ΙΠΠ 

50.000 

50.000 

Προβλεπόμενη δαπάνη 8 ου Μέτρου 

50.000 

50.000 

ΣΥΝΟΛΟ: 

7.265.000 

7.265.000 

4. Πέραν των παραπάνω, προβλέπεται επιπροσθέτως 
ποσό πενήντα χιλιάδων ευρώ (50.000 ευρώ) για κάθε ένα 
από τα έτη εφαρμογής 2017 και 2018 για την κάλυψη 
δαπανών μετακίνησης του προσωπικού των αρμόδιων 
υπηρεσιών των Περιφερειών της χώρας Οιευθύνσεις 
Αγροτικής Οικονομίας και Κτηνιατρικής), προκειμένου 
να καταστεί εφικτή η παρακολούθηση, η αξιολόγηση 
και ο έλεγχος της υλοποίησης των δράσεων που προ- 
βλέπονται στην απόφαση αυτή. 

Το εν λόγω ποσό θα καλυφθεί με ισόποση μεταφορά 
πίστωσης από τον ΚΑΕ 5423-Ε.Φ.29/110 του Τακτικού 
Προϋπολογισμού του Υπουργείου Αγροτικής Ανάπτυξης 
και Τροφίμων στον κωδικό ΚΑ 2299 των Αποκεντρωμέ¬ 
νων Διοικήσεων (Ε.Φ. 99106-073,99235-073,99410-073, 
99324-073, 99507-073, 99621-073, 99723-073). 

5. Για κάθε έτος εφαρμογής 2017 και 2018 εγκρίνεται 
συνολικό ποσό ύψους τριών εκατομμυρίων εξακοσίων 
ογδόντα δύο χιλιάδων και πεντακοσίων ευρώ (3.682.500 
ευρώ) για την κάλυψη της Εθνικής συμμετοχής στο πρό¬ 
γραμμα. Στο παραπάνω ποσό περιλαμβάνονται πενή¬ 
ντα χιλιάδες ευρώ (50.000 ευρώ) για την κάλυψη των 
δαπανών μετακίνησης του προσωπικού των αρμόδιων 
υπηρεσιών των Περιφερειών της χώρας. 

6. Με απόφαση του Υπουργού Αγροτικής Ανάπτυξης 
και Τροφίμων είναι δυνατό να τροποποιούνται τα χρη¬ 
ματικά όρια κάθε μέτρου ή δράσης του προγράμματος 
κατά τη διάρκεια κάθε οικονομικού έτους και να γίνεται 
μεταφορά ποσών από μέτρο σε μέτρο ή από δράση σε 
δράση, με την προϋπόθεση ότι δεν υπάρχει υπέρβαση 
του συνολικού ανώτατου ορίου των ετήσιων προβλέψε¬ 
ων δαπανών και η ενωσιακή συνεισφορά δεν υπερβαίνει 
το 50% των δαπανών του προγράμματος. 

Άρθρο 5 
Αρμόδιες αρχές 

1. Η Διεύθυνση Κτηνοτροφικών Υποδομών και Μετα¬ 
ποίησης Ζωικών Προϊόντων του Υπουργείου Αγροτικής 
Ανάπτυξης και Τροφίμων ορίζεται αρμόδια αρχή για: 

α) Το συντονισμό, την εποπτεία και την ενημέρωση 
όλων των αρμόδιων αρχών για την ορθή εφαρμογή του 
μελισσοκομικού προγράμματος, της απόφασης αυτής 
και των εκδιδόμενων κατ' εξουσιοδότησή της υπουργι¬ 
κών αποφάσεων, 

β) την αξιολόγηση των δράσεων του μελισσοκομικού 
προγράμματος. Η αξιολόγηση γίνεται με τη συγκέντρωση 
και επεξεργασία όλων των διαθέσιμων στοιχείων σε συ¬ 
νεργασία με τις κατά περίπτωση αρμόδιες υπηρεσίες και 
επιτροπές και λαμβάνεται υπόψη κατά το σχεδίασμά και 
την υλοποίηση της δράσης κατά το επόμενο έτος. Κάθε 
έτος συντάσσεται ετήσια έκθεση εκτέλεσης σύμφωνα με 
το άρθρο 10 του Εκτελεστικού Κανονισμού (ΕΕ) 2015/1368. 

2. Αρμόδια αρχή για την εφαρμογή, την παρακολούθη¬ 
ση και τον έλεγχο της υλοποίησης του μελισσοκομικού 
προγράμματος, ορίζεται η Διεύθυνση Κτηνοτροφικών 
Υποδομών και Μεταποίησης Ζωικών Προϊόντων του 
Υπουργείου Αγροτικής Ανάπτυξης και Τροφίμων σε συ¬ 
νεργασία με τη Διεύθυνση Ηλεκτρονικής Διακυβέρνη¬ 


σης του ίδιου Υπουργείου, τις αρμόδιες υπηρεσίες του 
Ο.Π.Ε.Κ.Ε.Π.Ε. και τις αρμόδιες υπηρεσίεςτων Περιφερει¬ 
ών και των Περιφερειακών Ενοτήτων. 

3. Όλες οι πραγματοποιούμενες δαπάνες των επί μέ¬ 
ρους δράσεων του προγράμματος, αναγνωρίζονται και 
εκκαθαρίζονται από τον Ο.Π.Ε.Κ.Ε.Π.Ε., κατόπιν υποβολής 
των σχετικών δικαιολογητικών και των απαιτούμενων 
εκθέσεων ελέγχου από τις επιτροπές ελέγχου των αρ¬ 
μόδιων υπηρεσιών. 

Άρθρο 6 

Δικαιούχοι και διαδικασία υλοποίησης 
των δράσεων του προγράμματος 

1. Δικαιούχοι των δράσεων του μελισσοκομικού προ¬ 
γράμματος είναι: 

α) Νομικά πρόσωπα εποπτευόμενα από το Υπουργείο 
Αγροτικής Ανάπτυξης και Τροφίμων, 

β) Αγροτικοί μελισσοκομικοί συνεταιρισμοί και αγρο¬ 
τικοί συνεταιρισμοί ή αγροτικές εταιρικές συμπράξεις 
που έχουν και μέλη μελισσοκόμους, ομάδες παραγωγών 
μελισσοκόμων, οργανώσεις παραγωγών μελισσοκόμων, 
φορείς κοινωνικής και αλληλέγγυας οικονομίας σύμφω¬ 
να με το άρθρο 4 του ν. 4430/2016 (Α7205) που δρα¬ 
στηριοποιούνται στο μελισσοκομικό τομέα, καθώς και 
οργανώσεις εκπροσώπησης του μελισσοκομικού τομέα 
σύμφωνα με τον Καν. 1308/2013. 

γ) Πανεπιστημιακά και Ερευνητικά Ιδρύματα, 

δ) Φυσικά ή νομικά πρόσωπα ή ομάδες φυσικών ή νο¬ 
μικών προσώπων, τα οποία δραστηριοποιούνται στον 
τομέα της μελισσοκομίας, (μελισσοκόμοι ή/και ιδιώτες 
τυποποιητές - συσκευαστές μελιού). 

2. Οι εν δυνάμει δικαιούχοι κάθε δράσης ενημερώ¬ 
νονται αναφορικά με τους όρους και τις προϋποθέσεις 
συμμετοχής στις δράσεις του προγράμματος μέσω των 
αρμόδιων αρχών του άρθρου 5, με κάθε πρόσφορο 
μέσο, ιδίως με πρόσκληση εκδήλωσης ενδιαφέροντος 
συμμετοχής, με τοιχοκόλληση, με δημοσίευση στον τύπο 
και με ανάρτηση στο διαδίκτυο. 

3. Οι ενδιαφερόμενοι προς ένταξη στις δράσεις του 
προγράμματος υποβάλλουν αίτηση, συνοδευόμενη από 
λεπτομερές σχέδιο δράσης εφόσον αυτό απαιτείται, 
στους αρμόδιους φορείς παραλαβής των αιτήσεων, σύμ¬ 
φωνα με τα οριζόμενα στην απόφαση του άρθρου 10. 

4. Για όλες τις δράσεις πραγματοποιείται, από τον 
αρμόδιο φορέα παραλαβής των αιτήσεων, έλεγχος της 
πληρότητας των κριτηρίων συμμετοχής στη δράση για 
όλους τους αιτούντες. 

5. Μετά την ολοκλήρωση του ελέγχου της παρ. 4, η 
Διεύθυνση Κτηνοτροφικών Υποδομών και Μεταποίη¬ 
σης Ζωικών Προϊόντων εισηγείται στον Υπουργό Αγρο¬ 
τικής Ανάπτυξης και Τροφίμων την έκδοση απόφασης 
ορισμού του δικαιούχου ή των δικαιούχων ή/και κατανο¬ 
μής του ποσού για την υλοποίηση κάθε δράσης. Με την 
απόφαση αυτή, κατά περίπτωση, εγκρίνεται ταυτόχρονα 
το υποβληθέν σχέδιο δράσης ή/και το είδος και το ύψος 
των δαπανών ανά δικαιούχο. Επιπλέον, κατά περίπτωση, 
υπογράφεται σύμβαση μεταξύ του Υπουργείου Αγροτικής 
Ανάπτυξης και Τροφίμων και του δικαιούχου για την υλο¬ 
ποίηση της δράσης, σύμφωνα με τις κείμενες διατάξεις. 

6. Με την ολοκλήρωση υλοποίησης των δράσεων συ- 
ντάσσεται φάκελος πληρωμής ανά δικαιούχο, ο οποίος 
αποστέλλεται στον Ο.Π.Ε.Κ.Ε.Π.Ε., είτε μέσω των )ιευ- 
θύνσεων Αγροτικής Οικονομίας και Κτηνιατρικής των 
Περιφερειακών Ενοτήτων της χώρας είτε από τον ίδιο το 
δικαιούχο, όπως προβλέπεται για κάθε επιμέρους δράση 
του προγράμματος. Από την δημοσίευση της παρούσας, 
τα παραστατικά δαπανών εκδίδονται και εξοφλούνται 
με τραπεζικό/ηλεκτρονικό τρόπο το αργότερο έως 31 
Ιουλίου κάθε έτους. Παραστατικά που έχουν εκδοθεί 
πριν την δημοσίευση της παρούσας εξοφλούνται κατά 
τις εκάστοτε ισχύουσες διατάξεις. 

7. Η αποστολή των φακέλων πληρωμής στον 
Ο.Π.Ε.Κ.Ε.Π.Ε. ολοκληρώνεται στις 5 Σεπτεμβρίου κάθε 
έτους που αφορά την ενίσχυση και η εκκαθάριση και κα¬ 
ταβολή της δαπάνης στους δικαιούχους ολοκληρώνεται 
το αργότερο μέχρι τις 15 Οκτωβρίου του ιδίου έτους. 

Άρθρο 7 
Έλεγχοι 

1. Για τη διασφάλιση της ορθής εκτέλεσηςτων δράσε¬ 
ων που προβλέπονται στο μελισσοκομικό πρόγραμμα, 
διενεργούνται έλεγχοι από τις αρμόδιες υπηρεσίες του 
Υπουργείου Αγροτικής Ανάπτυξης και Τροφίμων, από 
τον Ο.Π.Ε.Κ.Ε.Π.Ε. και από τις αρμόδιες υπηρεσίες των 
Περιφερειακών Ενοτήτων, για να εξακριβώνεται ότι τη¬ 
ρούνται οι όροι χορήγησης της ενωσιακής χρηματοδό¬ 
τησης. Οι έλεγχοι αυτοί συνίστανται σε διοικητικούς και 
επιτόπιους και διενεργούνται σύμφωνα με τις γενικές 
αρχές που προβλέπονται στο άρθρο 59 του Κανονισμού 
(ΕΕ) αριθ. 1306/2013. 

2. Οι διοικητικοί έλεγχοι διενεργούνται συστηματικά 
από τις κατά περίπτωση αρμόδιες αρχές σε ποσοστό 
100% επί των αιτήσεων ενίσχυσης και των αιτήσεων 
πληρωμής. 

3. Οι επιτόπιοι έλεγχοι πραγματοποιούνται σε ποσο¬ 
στό τουλάχιστον 5% των αιτούντων την ενίσχυση ώστε 
να εξακριβώνεται η τήρηση των προϋποθέσεων της 
παρ. 2 του άρθρου 8 του Εκτελεστικού Κανονισμού (ΕΕ) 
2015/1368. 

4. Τα δείγματα ελέγχου προέρχονται από το σύνολο 
του πληθυσμού των αιτούντων και περιλαμβάνουν: 

α) τον αριθμό αιτούντων, οι οποίοι επιλέγονται τυχαία, 
ώστε να προκύψει ένα αντιπροσωπευτικό ποσοστό δείγ¬ 
ματος ανά Περιφερειακή Ενότητα, 

β) τον αριθμό αιτούντων, οι οποίοι επιλέγονται με βάση 
ανάλυση κινδύνου σύμφωνα με τα ακόλουθα κριτήρια: 

αα) το ποσό της χρηματοδότησης που χορηγείται 
στους δικαιούχους, 

ββ) τη φύση των δράσεων που χρηματοδοτούνται στο 
πλαίσιο των μελισσοκομικών μέτρων, 

γγ) τα συμπεράσματα των προηγούμενων επιτόπιων 
ελέγχων, 

δδ) οι δικαιούχοι που ελέγχθηκαν κατά τη διάρκεια 
ενός έτους εφαρμογής, δεν υπόκεινται σε έλεγχο κατά 
το επόμενο έτος και 

εε) οι δικαιούχοι στους οποίους διαπιστώθηκε παρατυ¬ 
πία κατά τη διάρκεια ενός έτους εφαρμογής υπόκεινται 
σε έλεγχο κατά το επόμενο έτος. 


5. Οι επιτόπιοι έλεγχοι διακρίνονται σε τακτικούς, οι 
οποίοι διενεργούνται σύμφωνα με τα οριζόμενα στην 
απόφαση του άρθρου 10 και σε έκτακτους, οι οποίοι 
διενεργούνται σε περιπτώσεις καταγγελιών ή όταν οι 
αρμόδιες αρχές κρίνουν ότι συντρέχει λόγος. 

6. Κατά τον επιτόπιο έλεγχο, παρίσταται και ο νόμιμος 
εκπρόσωπος του ελεγχόμενου φορέα ή ο ελεγχόμενος 
δικαιούχος, ο οποίος ειδοποιείται για το σκοπό αυτό πριν 
τη διενέργεια του ελέγχου. 

Μετην ολοκλήρωση του ελέγχου συντάσσεται σχετικό 
πρακτικό, το οποίο υπογράφει και ο ελεγχόμενος και στο 
οποίο καταγράφονται τυχόν παραλείψεις ή παρατυπίες. 
Το πρακτικό συντάσσεται σε τρία (3) αντίγραφα εκ των 
οποίων, ένα αντίγραφο παραμένει στην υπηρεσία που δι- 
ενήργησε τον έλεγχο, ένα αντίγραφο δίδεται στον ελεγ¬ 
χόμενο και ένα αντίγραφο τοποθετείται στο φάκελό του, 
ο οποίος τηρείται στις κατά περίπτωση αρμόδιες αρχές. 

7. Σε περίπτωση διαφωνίας του ελεγχόμενου φορέα ή 
δικαιούχου με τις διατυπωμένες στο πρακτικό ελέγχου 
διαπιστώσεις, αυτός έχει δικαίωμα να υποβάλει, εντός 
πέντε (5) εργάσιμων ημερών, ένσταση η οποία εξετά¬ 
ζεται από επιτροπή ενστάσεων που συστήνεται και συ¬ 
γκροτείται στην κατά περίπτωση αρμόδια για τον έλεγχο 
αρχή και αποτελείται από υπαλλήλους εκτός εκείνων που 
διενήργησαν τον έλεγχο. 

Άρθρο 8 

Αχρεωστήτως καταβληθέντα ποσά και κυρώσεις 

1. Οι δικαιούχοι του προγράμματος έχουν την υπο¬ 
χρέωση να τηρούν τους όρους και τις προϋποθέσεις της 
απόφασης αυτής καθώς και των εκδιδόμενων κατ'εξου¬ 
σιοδότησή της υπουργικών αποφάσεων για την εκτέλε¬ 
ση μίας ή περισσότερων δράσεων που αναλαμβάνουν 
και να αποδέχονται οποιονδήποτε έλεγχο και υποδείξεις 
από τα αρμόδια εθνικά και ενωσιακά όργανα. 

2. Εάν διαπιστωθεί ότι ο δικαιούχος δε συμμορφώνεται 
με τους όρους και τις προϋποθέσεις χορήγησης της ενί¬ 
σχυσης στο πλαίσιο του μελισσοκομικού προγράμματος 
της απόφασης αυτής, η ενίσχυση δεν καταβάλλεται ή, 
εφόσον έχει καταβληθεί, ανακαλείται εν όλω ή εν μέρει. 

3. Σε περίπτωση αποκλεισμού από την ενίσχυση, τα 
ήδη καταβληθέντα ποσά επιστρέφονται εντόκως στο 
σύνολό τους ως αδικαιολογήτως καταβληθέντα, σύμφω¬ 
να με τις διατάξεις της παρ. 1 του άρθρου 9 του Εκτελε¬ 
στικού Κανονισμού (ΕΕ) 2015/1368 και σύμφωνα με τα 
προβλεπόμενα στο άρθρο 28 του ν. 2520/1997 (Α'/173), 
όπως έχει τροποποιηθεί και ισχύει. 

4. Σε περίπτωση απάτης ή σοβαρής αμέλειας για την 
οποία ευθύνονται οι δικαιούχοι, εφαρμόζονται οι διατά¬ 
ξεις της παρ. 2 του άρθρου 9 του Εκτελεστικού Κανονι¬ 
σμού (ΕΕ) 2015/1368. 

5. Στην περίπτωση που από τους ελέγχους του άρ¬ 
θρου 7 διαπιστωθεί η ύπαρξη παρατυπιών, επιβάλλονται 
στους δικαιούχους των δράσεων του προγράμματος οι 
εξής κυρώσεις: 

α) Αν τα ελεγχόμενα παραστατικά είναι ελλιπή ή έχουν 
εκδοθεί πλημμελώς, η ενίσχυση μειώνεται κατά το μέρος 
που αφορά τα εν λόγω παραστατικά. 

β) Αν ο δικαιούχος αρνείται, παρεμποδίζει ή δε διευ¬ 
κολύνει τον έλεγχο, καθώς και αν δεν παρέχει ή παρέχει 
ψευδείς ή ελλιπείς ή ανακριβείς πληροφορίες και στοι¬ 
χεία, αποκλείεται από την ενίσχυση κατά την τρέχουσα 
ετήσια περίοδο εφαρμογής και για τα επόμενα δύο (2) 
διαδοχικά έτη. Στην περίπτωση κατά την οποία έχει ήδη 
καταβληθεί στον δικαιούχο το σύνολο ή μέρος της ενί¬ 
σχυσης για την τρέχουσα ετήσια περίοδο εφαρμογής, τα 
ήδη καταβληθέντα ποσά επιστρέφονται σύμφωνα με τα 
οριζόμενα στην παρ. 4. 

γ) Αν ο δικαιούχος δεν τηρήσει τους όρους της από¬ 
φασης αυτής, των εκδιδόμενων κατ'εξουσιοδότησή της 
υπουργικών αποφάσεων ή της υπογραφείσας σύμβασης 
ή δεν ολοκληρώσει επιτυχώςτη δράση που έχει αναλά- 
βει εντός του εγκεκριμένου χρονοδιαγράμματος, απο¬ 
κλείεται από τη συμμετοχή στη δράση και δεν καταβάλ¬ 
λεται η ενίσχυση για το σύνολο της περιόδου εφαρμογής 
του προγράμματος. Στην περίπτωση κατά την οποία έχει 
ήδη καταβληθεί στο δικαιούχο το σύνολο ή μέρος της 
ενίσχυσης για την τρέχουσα ετήσια περίοδο εφαρμογής, 
τα ήδη καταβληθέντα ποσά επιστρέφονται σύμφωνα με 
τα οριζόμενα στην παρ. 3. 

6. Ο αποκλεισμός δικαιούχου από την ενίσχυση και 
από τη συμμετοχή σε δράση επιβάλλεται με απόφαση 
του Υπουργού Αγροτικής Ανάπτυξης και Τροφίμων, 
ύστερα από εισήγηση της Διεύθυνσης Κτηνοτροφικών 
Υποδομών και Μεταποίησης Ζωικών Προϊόντων, η οποία 
συλλέγει όλα τα σχετικά αποδεικτικά στοιχεία από τις 
αρμόδιες, κατά περίπτωση, υπηρεσίες. 

Άρθρο 9 

Αποφυγή της διπλής χρηματοδότησης 
Στην περίπτωση που διαπιστωθεί ότι η δράση που 
υλοποιεί συγκεκριμένος δικαιούχος έχει ενταχθεί ή 
υπάρχει αίτηση για ένταξη της δράσης ταυτόχρονα σε 
άλλο πρόγραμμα ενίσχυσης, ενημερώνεται εγγράφως η 
Διεύθυνση Κτηνοτροφικών Υποδομών και Μεταποίησης 
Ζωικών Προϊόντων και ο Ο.Π.Ε.Κ.Ε.Π.Ε. 


Ο δικαιούχος αποκλείεται από την ενίσχυση κατά την 
τρέχουσα ετήσια περίοδο εφαρμογής και για τα επόμενα 
δύο (2) διαδοχικά έτη. Στην περίπτωση κατά την οποία 
έχει ήδη καταβληθεί στον δικαιούχο το σύνολο ή μέρος 
της ενίσχυσης για την τρέχουσα ετήσια περίοδο εφαρ¬ 
μογής, τα ήδη καταβληθέντα ποσά επιστρέφονται σύμ¬ 
φωνα με τα οριζόμενα στην παράγραφο 3 του άρθρου 8. 

Άρθρο 10 

Εξουσιοδοτικές διατάξεις 

Με απόφαση του Υπουργού Αγροτικής Ανάπτυξης και 
Τροφίμων ορίζεται το ακριβές περιεχόμενο και οι λεπτο¬ 
μέρειες εφαρμογής κάθε επιμέρους δράσης του μελισ- 
σοκομικού προγράμματος και τυχόν λεπτομέρειες για 
τη διαδικασία υποβολής των αιτήσεων των δικαιούχων, 
την αξιολόγησή τους, τον καθορισμό των δικαιούχων, 
των επιλέξιμων δαπανών και των διαδικασιών ελέγχου 
και πληρωμής. 

Άρθρο 11 
Έναρξη ισχύος 

Η απόφαση αυτή αρχίζει να ισχύει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2017 

Οι Υπουργοί 

Αναπληρωτής Υπουργός Αγροτικής Ανάπτυξης 

Οικονομικών και Τροφίμων 

ΓΕΩΡΓΙΟΣ ΧΟΥΛΙΑΡΑΚΗΣ ΕΥΑΓΓΕΛΟΣ ΑΠΟΣΤΟΛΟΥ 

Αναπληρωτής Υπουργός 
Αγροτικής Ανάπτυξης 
και Τροφίμων 

ΙΩΑΝΝΗΣ ΤΣΙΡΩΝΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























